A saját országomon vagy régiómon kívül is használhatom az iPhone-t?
Igen. Az iPhone a világ összes olyan országában működik, ahol van GSM-hálózat. Mivel az apple.com-on kapható iPhone kártyafüggetlen, bármelyik ország helyi szolgáltatóitól vásárolhatsz hozzá SIM-kártyát és szolgáltatást, illetve otthoni szolgáltatódnál is érdeklődhetsz a nemzetközi roamingdíjakról.
hu
Az apple.com oldalon miért tér el az iPhone készülékek ára a szolgáltatók áraitól?
A szolgáltatók jellemzően szerződéshez kötik az iPhone megvásárlását, és emiatt tudják alacsonyabb induló áron kínálni a telefont. Ha szerződés nélkül vásárolsz iPhone-t, bármelyik iPhone-díjcsomagokat kínáló szolgáltató, köztük a jelenlegi szolgáltatód SIM-kártyáját is használhatod vele.
hu
Az apple.com-on vásárolt iPhone készüléket másik országba vagy régióba is kézbesíttethetem?
Nem. Az apple.com-on leadott rendelésekhez csak a vásárlás országán vagy régióján belüli szállítási címet lehet megadni. Másik országban vagy régióban lakó ismerőseidnek vagy családtagjaidnak is vásárolhatsz iPhone készüléket, amennyiben az kapható az adott országban vagy régióban. Ehhez annak az országnak vagy régiónak az online áruházába kell belépned, amelybe kézbesíttetni szeretnéd a termékeket. Felhívhatod az Apple Store szakértőit is (06 80 983 824), így gyorsan és egyszerűen adhatod le rendelésedet, és a kérdéseidre is választ kaphatsz.
hu
Az iPhone világszerte bármilyen SIM-kártyával és bármelyik szolgáltató hálózatában használható?
Az apple.com-on megvásárolható iPhone készülékek az iPhone-díjcsomagokat kínáló szolgáltatók nano-SIM-kártyáival és eSIM-díjcsomagjaival működnek, és világszerte számos 4G/LTE-hálózaton használhatók.* A részletekről érdeklődj a szolgáltatóknál.
Az iPhone 11 készülékek 4G/LTE-hálózati támogatása országok és szolgáltatók szerint 
* Az eSIM-ek használatához mobilelőfizetés szükséges (egyes díjcsomagok akár a szerződés lejárta után is korlátozhatják a szolgáltatóváltást és a roamingot). Nem minden szolgáltató támogatja az eSIM használatát. Egyes szolgáltatók letilthatják az eSIM használatát a náluk vásárolt iPhone-készülékeken. További információért fordulj a mobilszolgáltatódhoz. További információt a <link> oldalon találhatsz.
hu
Az iPhone összes funkciója működni fog a szolgáltatóm hálózatában?
A funkciók többsége minden szolgáltató hálózatában elérhető. Bizonyos funkciók (például a Vizuális hangposta) csak abban az esetben állnak rendelkezésre, ha az adott szolgáltató hálózata támogatja a használatukat. Bővebb információért fordulj a szolgáltatódhoz, vagy olvasd el a vezeték nélküli szolgáltatók által támogatott funkciókról szóló oldalt.
hu
Az iPhone-om SIM-kártyáját az iPademben is használhatom?
Nem. Az iPhone-ban lévő SIM-kártya nem cserélhető fel az iPad SIM-kártyájával.
hu
Csak kifejezetten iPhone-hoz kínált díjcsomagokat választhatok?
Igen. Az apple.com oldalon vásárolt iPhone-ok szolgáltatófüggetlenek. A választható iPhone-díjcsomagokról közvetlenül a szolgáltatóknál tudsz érdeklődni.
hu
Hosszabb időre szóló hűségnyilatkozat is kell az iPhone használatához?
Ha kártyafüggetlen iPhone-t vásárolsz az apple.com oldalon, magad választhatod ki hozzá a szolgáltatót, és bármikor válthatsz egy másikra. Elképzelhető, hogy egyes mobilszolgáltatóktól előfizetéssel kedvezőbb áron vásárolhatsz iPhone-t.
hu
Mi az eSIM?
Az eSIM technológia lehetővé teszi, hogy fizikai nano-SIM-kártya behelyezése nélkül üzemelj be iPhone-odon új mobildíjcsomagokat. Az eSIM-alapú díjcsomagokat a mobilszolgáltatótól kapott QR-kód beolvasásával vagy a díjcsomagra a szolgáltató saját mobilalkalmazásán keresztül előfizetve lehet majd aktiválni.* 
* Az eSIM-ek használatához mobilelőfizetés szükséges (egyes díjcsomagok akár a szerződés lejárta után is korlátozhatják a szolgáltatóváltást és a roamingot). Nem minden szolgáltató támogatja az eSIM használatát. Egyes szolgáltatók letilthatják az eSIM használatát a náluk vásárolt iPhone-készülékeken. További információért fordulj a mobilszolgáltatódhoz. További információt a <link> oldalon találhatsz.
hu